《郑生偕行自闽远来索赠二首 其一》
明代·卢龙云

昔游闽岭外，无地不菁莪。业自承家远，书因诣阙多。

云霄看健翮，雨露出新柯。藏器年来久，程功近若何。

作者简介：广东南海人，字少从。万历十一年进士。授马平知县，补邯郸，治行为诸县之最。复补长乐，以忤权要，左迁江西藩幕。累官至贵州布政司参议。有《四留堂稿》、《谈诗类要》。